pythainlp/thai_wikipedia_clean_20230101 huggingface dataset:
บุลันด์ดรวาซา (; Buland Darwaza ) หรือ ประตูชัย เป็นอาคารทางเข้าออกหนึ่งในฟเตหปุระสีกรี สร้างขึ้นในปี ค.ศ. 1575 โดยจักรพรรดิโมกุล อักบาร์ เพื่อเป็นการฉลองชัยชนะเหนือคุชราต บุลันด์ดรวาซาเป็นทางเข้าออกสู่มัสยิดจามาของฟเตหปุระสีกรี
บุลันด์ดรวาซาเป็นตัวอย่างชิ้นสำคัญของสถาปัตยกรรมโมกุล งานศิลปะอันปราณีตและการใช้เทคโนโลยีที่ปรากฏในการก่อสร้างดรวาซาแสดงให้เห็นถึงความก้าวหน้าทางวิศวกรรม สถาปัตยกรรม และศิลปะในยุคสมัยของจักรพรรดิอักบาร์
Władysław Anders
อักบาร์
ตำบลเฟดอฆ
เฟดอฆ  เป็นตำบลในอำเภอกลาง เทศมณฑลเกรอช จังหวัดฟอร์ส ประเทศอิหร่าน แบ่งออกเป็น 24 หมู่บ้าน จากสำมะโน พ.ศ. 2559 ตำบลนี้มีประชากร 8,689 คนใน 1,992 ครัวเรือน
บูลันด์ ดาร์วาซา
ตำบลแฆลีลี
แฆลีลี  เป็นตำบลในอำเภอกลาง เทศมณฑลเกรอช จังหวัดฟอร์ส ประเทศอิหร่าน แบ่งออกเป็น 9 หมู่บ้าน จากสำมะโน พ.ศ. 2559 ตำบลนี้มีประชากร 3,720 คนใน 937 ครัวเรือน
มัสยิดจามา (ฟเตหปุระสีกรี)
มัสยิดจามาเป็นมัสยิดใหญ่อายุจากคริสต์ศตวรรษที่ 16 ในฟเตหปุระสีกรี แหล่งมรดกโลกในรัฐอุตตรประเทศ ประเทศอินเดีย สร้างขึ้นโดยจักรพรรดิอักบัรแห่งจักรวรรดิโมกุล เป็นหนึ่งในสิ่งปลูกสร้างแรก ๆ ในนครฟเตหปุระสีกรี สร้างขึ้นระหว่างปี 1571 และ 1574 ตามที่ปรากฏในจารึกของมัสยิด มัสยิดสร้างขึ้นเพื่อเป็นเกียรติแก่ชาอิกข์ของศูฟี ซาลิม ชิสตี ที่ปรึกษาด้านศาสนาของจักรพรรดิอักบัร รวมถึงเป็น "กันฆอฮ์" (วิทยาราม) แก่สาวกของซาลิม
มีบันทึกระบุว่าจักรพรรดิอักบัรเคยเป็นผู้ประกอบพิธีกรรม เข้าร่วมพิธีกรรม รวมถึงกวาดลานของมัสยิดเช่นเดียวกับพลเมืองของนคร
มัสยิดจามาเป็น "สัญลักษณ์ของมรดกและความภาคภูมิใจของแห่งโมกุล" หลังจากอักบัรเสียชีวิต ผู้สืบทอด จักรพรรดิชะฮันคีร์ ชื่นชอบมัสยิดอย่างมาก
Jama Mosque, Fatehpur Sikri
บอแลงเกสถาน
บอแลงเกสถาน  เป็นสวนและปราสาทที่อยู่ห่างจากเฟดอฆไปทางทิศเหนือประมาณ เป็นสถานที่ท่องเที่ยวที่มีจุดแวะพัก บริเวณสำหรับปิกนิก และเข้าถึงได้โดยไม่เสียค่าใช้จ่าย
ชาลีมาร์บาฆ (ศรีนคร)
ชาลีมาร์บาฆ (Shalimar Bagh) เป็นสวนโมกุลในศรีนคร ชัมมูและกัศมีร์ ประเทศอินเดีย เชื่อมต่อกับทะเลสาบดาล สร้างขึ้นโดยจักรพรรดิชะฮันคีร์แห่งจักรวรรดิโมกุล ให้กับพระมเหสี นูร์ ชะฮันในปี 1619 สวนนี้ถือเป็นจุดสูงสุดของวิทยาพืชสวนของโมกุล ปัจจุบันเป็นสวนสาธารณะและถือเป็น "มงกุฏแห่งโมกุล"
Shalimar Bagh, Srinagar
ทะเลสาบดัล
ดัล หรือ ดาล เป็นทะเลสาบในศรีนคร เมืองหลวงฤดูร้อนของชัมมูและกัศมีร์ ประเทศอินเดีย เป็นทะเลสาบสถานที่ท่องเที่ยวและพักผ่อนหย่อนใจสำคัญของชัมมูและกัศมีร์ และได้รับการเรียกขานเป็น "ทะเลสาบดอกไม้", "เพชรยอดมงกุฎของกัศมีร์" หรือ "มณีแห่งศรีนคร" นอกจากนี้ยังมีส่วนสำคัญในเชิงพาณิชย์ในฐานะแหล่งจับปลาและแหล่งชลประทานสำหรับการเกษตร
พื้นที่ขอบรอบทะเลสาบความยาว ประกอบด้วยต้นไม้และสวนจากจักรวรรดิโมกุล, เรือบ้าน ตลอดจนโรงแรมต่าง ๆ จุดชมทะเลสาบที่สวยงามคือจากชาลิมาร์บาฆ และ นิศาตบาฆ ซึ่งสร้างจักรพรรดิชะฮันคีร์แห่งจักรวรรดิโมกุล และเรือบ้านที่เปิดเป็นภัตตาคารประดับด้วยศิขรสีสันสดใส ในฤดูหนาว หากอุณหภูมิลดต่ำลงถึง จะทำให้ทะเลสาบแข็งเป็นน้ำแข็ง
Shalimar Gardens (Jammu and Kashmir)
จาร์จินาร์
จาร์จินาร์ (Char Chinar) หรือ จาร์จินารี หรือ โรปลังก์ (Ropa Lank) หรือ รูปลังก์ (Rupa Lank) เป็นเกาะบนทะเลสาบดัลในศรีนคร ชัมมูลและกัศมีร์ เป็นหนึ่งในสองเกาะของทะเลสาบที่มีต้นจินาร์ขึ้นปกคลุม ชื่อของ "จาร์จินาร" แปลว่า "ต้นจินาร์สี่ต้น" ซึ่งคือลักษณะของเกาะ เกาะนี้สร้างขึ้นโดย มูรัด บักช์ พี่/น้องชายของเอารังเซบ จักรพรรดิแห่งจักรวรรดิโมกุล
อันเดรอา เมซา
อัลมา อันเดรอา เมซา การ์โมนา (; เกิด 13 สิงหาคม ค.ศ. 1994) เป็นนางแบบและนางงามชาวเม็กซิโกผู้ที่ได้รับตำแหน่งนางงามจักรวาล 2020 โดยเธอเป็นนางงามจากประเทศเม็กซิโกคนที่สามที่ได้รับตำแหน่งนางงามจักรวาล ซึ่งเธอเคยได้รับตำแหน่งเมฆิกานาอูนิเบร์ซัล 2020 และมิสเวิลด์เม็กซิโก 2017 และได้รับตำแหน่งรองชนะเลิศอันดับหนึ่งในมิสเวิลด์ 2017
เมซาเกิดเมื่อวันที่ 13 สิงหาคม ค.ศ. 1994 ในเมืองชีวาวา มารดาชื่อ อัลมา การ์โมนา และบิดาชื่อ ซานเตียโก เมซา เธอเติบโตในเมืองชีวาวา เธอเป็นลูกสาวคนโตในพี่น้องทั้งหมด 3 คน และเมซามีเชื้อสายจีน หลังจากเรียนจบชั้นมัธยมศึกษาแล้ว เมซาได้ศึกษาต่อในมหาวิทยาลัยอิสระแห่งชีวาวา ซึ่งเธอเรียนวิศวกรรมซอฟต์แวร์ เธอสำเร็จการศึกษาระดับปริญญาของเธอในปี 2560 และต่อมาเริ่มทำงานในเม็กซิโกในฐานะวิศวกรซอฟต์แวร์ นอกเหนือจากนี้เธอยังทำอาชีพนางแบบอีกด้วย
มิสเม็กซิโก 2017.
เมซาได้ริเริ่มการประกวดนางงามในปี 2016 หลังจากที่เธอได้รับเลือกเป็นตัวแทนของเมืองชีวาวาในมิสเวิลด์เม็กซิโก 2016 นี่เป็นครั้งแรกของการประกวดหลังจากนูเอสตราเบเยซาเมฆิโกสูญเสียใบอนุญาตสำหรับการจัดการประกวดมิสเวิลด์ ในการประกวดครั้งนี้ เมซาก็ได้รับตำแหน่งชนะเลิศ นอกจากนี้เมซายังได้รับรางวัลสปอร์ตชาลเลนจ์ชนะเลิศในการประกวดครั้งนี้อีกด้วย
มิสเวิลด์ 2017.
หลังจากชนะการประกวดมิสเม็กซิโก 2017 เมซาได้เป็นตัวแทนของประเทศเม็กซิโกในการประกวดครั้งที่ 67 ของมิสเวิลด์ หรือมิสเวิลด์ 2017 ที่จัดขึ้นในวันที่ 18 ธันวาคม ค.ศ. 2017 ที่ซานย่าซิตีอารีนา ซานย่า ประเทศจีน ในกิจกรรมก่อนการประกวด เมซาชนะในกลุ่มที่ 16 เฮดทูเฮดชาลเลนจ์ ซึ่งทำให้เธอเข้ารอบ 40 คนสุดท้ายโดยอัตโนมัติ นอกจากนี้ เธอยังได้รับรางวัลรองชนะเลิศอันดับที่ 4 ในการแข่งขันความสามารถพิเศษอีกด้วย
ในระหว่างรอบชิงชนะเลิศของการแข่งขัน เมซาก้าวจากสี่สิบอันดับแรกไปสู่ห้าอันดับแรก หลังจากไปถึงห้าอันดับแรก จูเลีย มอร์ลีย์ ประกาศว่าเมซาได้รับรางวัลรองชนะเลิศอันดับ 1 ตามหลังผู้ชนะ มานูชี ชิลลา จากประเทศอินเดีย นอกเหนือจากรองชนะเลิศอันดับ 1 ของเธอแล้ว เมซายังได้รับตำแหน่งมิสเวิลด์อเมริกาอีกด้วย โดยเธอได้รับตำแหน่ง คอนติเนนทอลควีนส์ออฟบิวตีปี 2017
เมฆิกานาอูนิเบร์ซัล 2020.
ในปี 2020 เมซาได้รับตำแหน่งเมฆิกานาอูนิเบร์ซัล ชีวาวา 2020 ทำให้เธอเป็นตัวแทนในการประกวดเมฆิกานาอูนิเบร์ซัล 2020 ระหว่างกิจกรรมก่อนการประกวด เมซาชนะ 6 ชาลเลนจ์รวมทั้งการแข่งขันกีฬา รอบชิงชนะเลิศวันที่ 29 พฤศจิกายน ค.ศ. 2020 ณ เมืองเกเรตาโรและแล้วเมซาได้รับตำแหน่งชนะเลิศ
นางงามจักรวาล 2020.
หลังจากการประกวดเมฆิกานาอูนิเบร์ซัล 2020 เมซาได้เป็นตัวแทนในการประกวดนางงามจักรวาล 2020 รอบชิงชนะเลิศวันที่ 16 พฤษภาคม ค.ศ. 2021 ณ ฮาร์ดร็อกไลฟ์ ภายในเซมิโนลฮาร์ดร็อกโฮเท็ลแอนด์คาสิโน ฮอลลีวูด รัฐฟลอริดา สหรัฐ หลังจากเลื่อนจากปลายปี 2020 เป็นพฤษภาคม 2021 เนื่องจากการระบาดทั่วของโควิด-19เมซาได้รับรางวัลชนะเลิศ และโซซีบีนี ทุนซีได้สวมมงกุฎให้แก่เธอ เมซากลายเป็นนางงามจักรวาลคนที่สามของประเทศเม็กซิโก นับจากลูปิตา ยอนส์ ในปี 1991 และฆิเมนา นาบาร์เรเต ในปี 2010
ด้วยชัยชนะของ เมซาในนางงามจักรวาล 2020 นับเป็นปีที่สองติดต่อกันของเม็กซิโกใน 3 อันดับแรกหลังจากโซฟิอา อารากอน เมฆิกานาอูนิเบร์ซัล 2019 เป็นรองอันดับสองใน นางงามจักรวาล 2019
อำเภอลีร์แดฟ
อำเภอลีร์แดฟ  เป็นอำเภอในเทศมณฑลจอสก์ จังหวัดโฮร์โมซกอน ประเทศอิหร่าน จากสำมะโน พ.ศ. 2549 อำเภอนี้มีประชากร 15,727 คนใน 3,639 ครัวเรือน ไม่มีเมืองในอำเภอนี้ แต่มี 2 ตำบล คือ ตำบลพีเวชก์และตำบลซูแรก
สโมสรฟุตบอลเอสซีจี เมืองทอง ยูไนเต็ด ในฤดูกาล 2564–2565
โคสึกิ โอเด้ง
วัดป่าเหียง (จังหวัดลำพูน)
วัดป่าเหียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่แรง อำเภอป่าซาง จังหวัดลำพูน มีเนื้อที่ 5 ไร่ 2 งาน 15 ตารางวา
ตามประวัติกล่าวว่าสร้างเมื่อ พ.ศ. 2420 ต่อมาปรักหักพังลง ครูบาธรรมปัญโญมาพบเห็นก็ทำการบูรณะวัดขึ้นอีก ต่อมาครูบาขัตติยะซึ่งเดินทางมาจากเมืองเชียงรุ้งได้มาทำการบูรณะวัดป่าเหียงอีกครั้ง อีกประวัติกล่าวว่า สร้างมาแล้ว 200 ปี โดย พญาอโศกราช มาสร้างอุโบสถไว้เพราะได้พบซากสลักหักพังพระพุทธรูป และพระพุทธรูปทองคำ 3 องค์ มีเถาวัลย์ปกคลุมอยู่ต่อมาครุบาธรรมปัญโญ มาพบเห็นก็ได้บูรณะขึ้น วัดได้รับพระราชทานวิสุงคามสีมา เมื่อ พ.ศ. 2400
หอไตรได้รับประกาศในราชกิจจานุเบกษาการขึ้นทะเบียนตามพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. 2504 เมื่อวันที่ 24 กรกฏาคม 2533 เล่ม 117 ตอนที่ 127
หอไตสร้างไว้กลางสระ เป็นศิลปะล้านนา สร้างด้วยไม้ทั้งหลัง หน้าบันและบานประตูแกะสลักอย่างสวยงาม มีระเบียงล้อมรอบบริเวณชายคาปีกนก มีการประดับตกแต่งด้วยไม้สลักเป็นลายเครือเถาและลายพรรณพฤกษาทาชาดปิดทองคันทวยหูช้าง ทำเป็นไม้แกะสลักเป็นลวดลายเครือเถาอย่างสวยงามส่วน หลังคาประดับด้วยช่อฟ้าใบระกาหางหงส์โดยทำเป็นไม้สลักปิดทองประดับกระจกสี
วัดโบสถ์เมือง
วัดโบสถ์เมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำจันทบุรีในตำบลตลาด อำเภอเมืองจันทบุรี จังหวัดจันทบุรี
วัดโบสถ์เมือง สันนิษฐานว่าสร้างเมื่อปี พ.ศ. 2395 และน่าจะสร้างขึ้นมาตั้งแต่สมัยกรุงศรีอยุธยาตอนปลาย โดยสังเกตจากใบเสมาหินทรายขาว อุโบสถ และเจดีย์ทรงลังกา นอกจากนี้ยังมีการค้นพบทับหลังอันเป็นศิลปะบาปวนตอนปลาย พ.ศ. 1510–1630 รูปพระอินทร์ทรงช้างเอราวัณในซุ้มเรือนแก้ว
อาคารและเสนาสนะที่สำคัญ ได้แก่ ศาลาการเปรียญ อุโบสถมีทับหลังศิลปะบาปวน มีหลักฐานว่าบูรณะเมื่อ พ.ศ. 2444 และครั้งต่อมาเมื่อ พ.ศ. 2499–2501 ปัจจุบันอุโบสถมีการตกแต่งทาสีใหม่
หอสวดมนต์ เจดีย์ใหญ่บรรจุพระบรมธาตุ มีเจดีย์เล็กล้อมรอบสี่มุม โรงเรียนพระปริยัติธรรม ด้านหลังของวัดมีบันไดเดินลงไปถึงย่านท่าหลวง ชุมชนเก่าแก่ริมแม่น้ำจันทบูรี
พระเจ้าเฟรเดอริค วิลเลียมที่ 3 แห่งปรัสเซีย
อาเบนา อัปเปียห์
เอเวลีน อาเบนา อาคูอาบา อัปเปียห์ (; เกิดวันที่ 2 มิถุนายน พ.ศ. 2536) เป็นนักร้อง, นางแบบ และนางงามชาวอเมริกันเชื้อสายกานา ผู้ได้รับตำแหน่งมิสแกรนด์สหรัฐอเมริกา และเป็นตัวแทนสหรัฐเข้าร่วมการประกวดมิสแกรนด์อินเตอร์เนชันแนล 2020 ที่ประเทศไทย โดยเธอเป็นผู้ชนะเลิศคนที่ 8 ของการประกวดมิสแกรนด์อินเตอร์เนชันแนล และเป็นผู้หญิงผิวสีคนแรกที่ดำรงตำแหน่งมิสแกรนด์อินเตอร์เนชันแนล
อาเบนาได้มีโอกาสออกซิงเกิลในฐานะศิลปินอาทิ "Akomah" (2558), "Earth" (2562), "No Hit and Run" (2562) และ "No More Hate" (2564) นอกจากนี้เธอยังเป็นนักแสดงตัวประกอบในเอ็มวี "Wake Up in the Sky" ของบรูโน มาส์, กุชชีเมน กับ โกดักแบล็ก และเอ็มวี "El Anillo" ของเจนนิเฟอร์ โลเปซ
อาเบนาได้เริ่มเข้าสู่วงการประกวดนางงามตั้งแต่ปี 2556 จากการชนะเลิศการประกวด Top Model Ghana 2013 และได้เป็นตัวแทนของประเทศกานาเข้าสู่ประกวด Top Model of the World ซึ่งเธอสามารถเข้ารอบ 15 คนสุดท้าย ในปีถัดไปเธอก็ได้มีโอกาสเป็นตัวแทนประเทศกานาในการประกวดนางงามจักรวาล 2014 แต่เธอไม่สามารถผ่านเข้ารอบได้
ต่อมาอาเบนาได้เข้าร่วมการประกวด Miss World America 2017 โดยเป็นตัวแทนของนิวยอร์ก และอีก 2 ปีต่อมาเขาได้เป็นตัวแทนของประเทศกานาในการประกวดมิสเอิร์ธ 2019 ซึ่งเธอสามารถเข้ารอบ 20 คนสุดท้าย
อาเบนาได้รับตำแหน่งมิสแกรนด์สหรัฐอเมริกา 2020 และเป็นตัวแทนสหรัฐอเมริกาเข้าร่วมการประกวดมิสแกรนด์อินเตอร์เนชันแนลที่จัดขึ้นในประเทศไทย และในคืนวันที่ 27 มีนาคม 2564 ตามเวลาประเทศไทย อาเบนาได้ชนะการแข่งขันและครองตำแหน่งมิสแกรนด์อินเตอร์เนชันแนล 2020 ที่ Show DC Hall ในกรุงเทพมหานคร โดยเธอเป็นตัวแทนของสหรัฐอเมริกาคนแรกที่สามารถคว้ามงกุฎในการประกวดมิสแกรนด์อินเตอร์เนชันแนล
เวอร์จินไอแลนส์มาร์ช
เวอร์จินไอแลนส์มาร์ช  เป็นเพลงชาติประจำภูมิภาคของหมู่เกาะเวอร์จินของสหรัฐอเมริกา
เพลงชาติทำนองประพันธ์โดย แซม วิลเลียมส์ และ อัลตัน อดัมส์ ทั้งคู่เป็นชาวเกาะเวอร์จินของสหรัฐอเมริกาในทศวรรษ 1920. เป็นเพลงประจำภูมิภาคอย่างไม่เป็นทางการของหมู่เกาะเวอร์จินของสหรัฐอเมริกาจนถึงปี 1963 เมื่อกฎหมายนี้ได้รับการรับรองเพลงชาติอย่างเป็นทางการ ตัวเพลงเป็นการเดินสวนสนามแบบเร็ว ซึ่งประกอบด้วยส่วนของบรรเลงเบื้องต้นตามด้วยทำนองที่สนุกสนานโดยส่วนใหญ่จะร้องท่อนแรกตามด้วยไปจนถึงท่อนสุดท้าย
เนื่องจากหมู่เกาะเวอร์จินของสหรัฐอเมริกาเป็นดินแดนโพ้นทะเลของสหรัฐอเมริกา เพลงชาติจึงยังคงเป็นเพลงของสหรัฐฯ นั่นคือเพลง "The Star-Spangled Banner"
ผลการตอบรับ.
อเล็กซ์ มาร์แชล นักข่าวของเดอะการ์เดียน ได้มีการเปรียบเทียบเพลงนี้กับเพลงชาติบางส่วนของเพลง โดยบอกว่าเพลงดังกล่าวชวนให้นึกถึงเพลงของภาพยนตร์จากค่ายดิสนีย์ ในเรื่อง "แมรี่ ป๊อปปินส์"
โรงพยาบาลนครธน
โรงพยาบาลนครธน เป็นโรงพยาบาลเฉพาะทางขนาด 150 เตียง มีศูนย์บริการต่าง ๆ อาทิ ศูนย์สมองและระบบประสาทศูนย์ศัลยกรรม ศูนย์ทางเดินอาหารและตับศูนย์เทคโนโลยีเพื่อการมีบุตร ฯลฯ ตั้งอยู่ในแขวงแสมดำ เขตบางขุนเทียน กรุงเทพมหานคร
สุดจิตต์และถนอม ทองสิมา เป็นเจ้าของที่ดินบริเวณถนนพระราม 2 กว่า 500 ไร่ ต่อมาบุตร ญาณเดช ทองสิมา เข้ามาทำธุรกิจอสังหาริมทรัพย์ต่อ แนวคิดการสร้างโรงพยาบาลมาจากถนอม ผู้เป็นมารดา ที่คิดว่าการสร้างโรงพยาบาลก็เปรียบเสมือนทำบุญ จึงได้ลงทุนสร้างโรงพยาบาล ใช้เงินลงทุน 200–300 ล้านบาท โรงพยาบาลนครธนเปิดให้บริการครั้งแรกปลายปี พ.ศ. 2539 แต่ปีถัดมา ประเทศไทยเกิดวิกฤตต้มยำกุ้ง ทำให้โรงพยาบาลมีหนี้จำนวนมาก จึงทำแผนชำระหนี้ 6 ปี จนหมดหนี้ ระหว่าง พ.ศ. 2542–2552 ได้เปิดรับคนไข้ประกันสังคม
ภายหลังได้เปลี่ยนแปลงจากโรงพยาบาลรักษาโรคทั่วไปเป็นโรงพยาบาลเฉพาะทาง มีศูนย์ต่าง ๆ ตั้งแต่ศูนย์สุขภาพเด็ก ศูนย์สูตินรีเวช ศูนย์เทคโนโลยีเพื่อการมีบุตร ศูนย์รักษ์เต้านมดูแลโรคมะเร็งเต้านมโดยเฉพาะ เป็นต้น พ.ศ. 2561 เปิดศูนย์ทางเดินอาหารและตับ ศูนย์ศัลยกรรม หรือแม้แต่กระดูและข้อ รวมถึงศูนย์สมองและระบบประสาท
อูลัม (สลัด)
อูลัม  เป็นสลัดท้องถิ่นที่ทำมาจากใบผักสดหรือผลไม้ที่สามารถกินแบบดิบหรือหลังไปต้มน้ำ เช่น บัวบก โดยมักกินพร้อมกับซอสต่าง ๆ เช่นวงศ์ปลาแมว, "เจินจาลุก"หรือ"ซัมบัล" อาหารจานนี้เป็นจานผักยอดนิยมในหมู่บ้านท้องถิ่น
ผู้คนสามารถกิน"อูลัม"ด้วยวัตถุดิบแบบง่าย ๆ เช่น แตงกวา, กะหล่ำปลี และมะเขือยาว ส่วนอูลัมดั้งเดิมจะใช้วัตถุดิบมากกว่าเดิม เช่นในแบบ"นาซีอูลัม" (ข้าวอูลัม)
ท่าอากาศยานขอนแก่น
กัมปง
กำปง  หรือ กำปุง (, สะกดแบบเก่าเป็น ) คือหมู่บ้านในประเทศบรูไน, อินโดนีเซีย, มาเลเซีย และสิงคโปร์ และ "ท่า" ในประเทศกัมพูชา คำนี้ใช้เรียกหมู่บ้านดั้งเดิม โดยเฉพาะของชนพื้นเมืองดั้งเดิม และต่อมายังใช้เรียกพื้นที่ชุมชนแออัดในเมือง รวมทั้งพื้นที่การพัฒนาและย่านอยู่อาศัยที่มีการล้อมอาณาเขตภายในเมืองในประเทศอินโดนีเซีย, มาเลเซีย, สิงคโปร์, กัมพูชา, ศรีลังกา และเกาะคริสต์มาส รูปแบบและสถาปัตยกรรมของกัมปงกลายเป็นเป้าหมายการปรับปรุงของสถาปนิกผังเมืองและสถาปนิกสมัยใหม่ และยังได้รับการนำมาดัดแปลงเพื่อใช้ในโครงการต่าง ๆ ของสถาปนิกร่วมสมัย นอกจากนี้ กัมปงยังเป็นสถานที่ท่องเที่ยว เช่น หมู่บ้านเปิงลีปูรันในเกาะบาหลี ประเทศอินโดนีเซีย เคยได้รับรางวัลหมู่บ้านที่สะอาดที่สุดในโลกใน ค.ศ. 2016
บุนเดิสลีกา ฤดูกาล 2021–22
บุนเดิสลีกา ฤดูกาล 2021–22  เป็นการแข่งขันบุนเดิสลีกาฤดูกาลที่ 59 เริ่มต้นฤดูกาลในวันที่ 13 สิงหาคม ค.ศ. 2021 และสิ้นสุดในวันที่ 14 พฤษภาคม ค.ศ. 2022.
กำหนดการแข่งขันได้ประกาศออกมาเมื่อวันที่ 25 มิถุนายน ค.ศ. 2021.
ไบเอิร์นมิวนิก คือแชมป์เก่าสมัยที่เก้า.
ทีมที่เข้าแข่งขันในบุนเดิสลีกา ฤดูกาล 2021–22 มีทั้งหมด 18 ทีม
บอแลนเกสถาน
ลลิษา (เพลง)
"ลลิษา" เป็นซิงเกิลเปิดตัวของลิซ่า นักร้องชาวไทยซึ่งเป็นสมาชิกแบล็กพิงก์ เกิร์ลกรุปเกาหลีใต้ ออกจำหน่ายวันที่ 10 กันยายน ค.ศ. 2021 ผ่านสังกัดวายจีเอนเตอร์เทนเมนต์ เป็นซิงเกิลนำจากซิงเกิลอัลบั้มเปิดตัวในชื่อเดียวกันของเธอ เท็ดดี พัก กับเบกกา บูม แต่งและผลิตเพลงนี้ และมี 24 ร่วมผลิตด้วย
หลังจากโรเซเปิดตัวเป็นศิลปินเดี่ยวในเดือนมีนาคม ค.ศ. 2021 มีการคาดการณ์ว่าลิซ่าจะเปิดตัวเป็นศิลปินเดี่ยวคนถัดไป จนวันที่ 19 เมษายน ค.ศ. 2021 วายจีเอนเตอร์เทนเมนต์เปิดเผยกับ "เดอะโคเรียเฮรัลด์" ว่าลิซ่าจะเปิดตัวเป็นศิลปินเดี่ยวคนที่สามของวง กำหนดการประกาศอย่างเป็นทางการจะแจ้งให้ทราบภายหลัง จากนั้นในวันที่ 25 กรกฎาคม ลิซ่าได้อัปโหลดรูปภาพสองรูปขณะบันทึกเสียงในสตูดิโอบนสตอรีอินสตาแกรมของเธอ พร้อมระบุคำบรรยายใต้ภาพว่า "What's my name?" (ฉันชื่ออะไร?) อันเป็นนัยที่บ่งบอกถึงชื่อซิงเกิลอัลบั้ม
ในวันที่ 25 สิงหาคม วายจียืนยันว่าซิงเกิลอัลบั้มเปิดตัวจะใช้ชื่อว่า "ลลิษา" ตามชื่อจริงของเธอ หลังจากนั้นมีการเปิดเผยรายชื่อเพลงสำหรับอัลบั้มดังกล่าว โดยมีซิงเกิลในชื่อเดียวกันเป็นไตเติลแทร็ก เพลงออกจำหน่ายครั้งแรกในรูปแบบดิจิทัลดาวน์โหลดและสตรีมมิงเมื่อวันที่ 10 กันยายน
ดนตรีและเนื้อเพลง.
"ลลิษา" เป็นเพลงแนวฮิปฮอปแบบไดนามิกที่ผสมผสานองค์ประกอบดนตรีไทยในช่วงเบรกแดนซ์ เครื่องดนตรีใช้เสียงริฟฟ์ของเครื่องเป่าทองเหลือง ทำให้เพลงมีจังหวะเร้าใจที่ชวนให้นึกถึงเสียงไซเรน โน้ตดนตรีเขียนขึ้นในคีย์จีเมเจอร์และเร็ว 150 จังหวะต่อนาที เพจ กรีน จากหนังสือพิมพ์ "Sportskeeda" มองว่าเพลงนี้แสดง "ตัวตนและลักษณะเฉพาะของลิซ่าทั้งหมด"
ซอ ฮย็อน-ซึง กำกับมิวสิกวิดีโอเพลง "ลลิษา" และเผยแพร่ทีเซอร์ในวันที่ 7 กันยายน หลังจากนั้นสามวัน มีการเผยแพร่มิวสิกวิดีโอครั้งแรกทางช่องแบล็กพิงก์ในยูทูบ วิดีโอที่ออกมาดังกล่าวกลายเป็นวิดีโอเพลงเปิดตัวที่มีผู้ชมมากที่สุดและทำลายสถิติในฐานะศิลปินเดี่ยว เพราะมียอดชมมากที่สุดใน 24 ชั่วโมงแรก คือ 73.6 ล้านครั้ง ทำลายสถิติมิวสิกวิดีโอเพลง "ออนเดอะกราวด์" ของโรเซ (ยอดชม 41.6 ล้านครั้ง) และเพลง "มี" ของเทย์เลอร์ สวิฟต์ ที่เบรนดอน ยูรี ร่วมร้องด้วย (ยอดชม 65.2 ล้านครั้ง) วิดีโอใช้เวลาถ่ายทำสี่วัน มีการเปลี่ยนแปลงเครื่องแต่งกายมากมาย รวมถึงชุดไทยประยุกต์ที่สลับซับซ้อน ซึ่งพลพัฒน์ อัศวะประภา ออกแบบ
วิดีโอถูกจัดให้หนึ่งใน 21 มิวสิกวิดีโอเคป็อปยอดเยี่ยมแห่ง ค.ศ. 2021 ของนิตยสาร "ทีนโว้ก" ด้วย
หลังออกอัลบั้ม ลิซ่าแสดงเพลง "ลลิษา" ครั้งแรกในวันที่ 10 กันยายน ในรายการ "เดอะทูไนต์โชว์สตาร์ริงจิมมีแฟลลอน" และรายการ "อินกีกาโย" ทางช่องเอสบีเอสในวันที่ 19 กันยายน เธอยังแสดงในรายการ "โชว์! มิวสิกคอร์" ทางช่องเอ็มบีซีในวันที่ 25 กันยายน และ "อินกีกาโย" อีกหนึ่งครั้งในวันที่ 26 กันยายน
รายชื่อผลงานเพลงของสเตรย์คิดส์
วัดเกษมสีมาราม
วัดเกษมสีมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหาดเล็ก อำเภอคลองใหญ่ จังหวัดตราด วัดแห่งนี้เป็นวัดที่มีพรมแดนติดต่อกับประเทศกัมพูชา ปัจจุบันมี พระใบฎีกาบุญชม ฐาตุกาโม เป็นเจ้าอาวาส
วัดเกษมสีมาราม หรือเดิมชื่อ วัดหาดเล็ก ตั้งวัดเมื่อวันที่ 8 กันยายน พ.ศ. 2504 ได้รับพระราชทานวิสุงคามสีมาเมื่อวันที่ 15 ธันวาคม พ.ศ. 2553
อาคารเสนาสนะที่สำคัญ ได้แก่ อุโบสถซึ่งมีเสาหงส์ ตั้งที่มุมทั้งสี่ทิศ มีกำแพงแก้วล้อมรอบและซุ้มประตูทางเข้า ภายในอุโบสถมีภาพจิตรกรรมฝาผนังเขียนโดยศิลปินที่มีชื่อของจังหวัดตราดคือ นายวิสูตร ทองดี ซึ่งเป็นภาพพุทธประวัติ ตั้งแต่ประสูติ ตรัสรู้ และปรินิพพาน ด้านหน้ามีพระพุทธรูปปางลีลาประทับอยู่ภายในซุ้มด้านหน้าของวัด ภายในวัดยังมีศาลสมเด็จพระเจ้าตากสินมหาราช
เพลงชาติทิเบต
เพลงชาติทิเบต (ทิเบต: བོད་རྒྱལ་ཁབ་ཆེན་པོའི་རྒྱལ་གླུ།, Bod Rgyal Khab Chen Po'i Rgyal Glu) หรือที่รู้จักในชื่อ "Gyallu" เป็นเพลงชาติของรัฐบาลทิเบตพลัดถิ่น สาธารณรัฐประชาชนจีนสั่งห้ามนำเพลงชาติไปใช้โดยเด็ดขาด โดยเฉพาะในเขตปกครองตนเองทิเบต.เขียนโดย ตรีจัง รินโปเช ในปี 1950
เพลงชาติเพลงแรกของทิเบต ตามคำกล่าวของ Tashi Tsering ซึ่งเขียนโดยนักวิชาการชาวทิเบตในสมัยของดาไลลามะที่ 7 และอยู่ภายใต้การปกครองของ Pholanas ระหว่างปี 1745 ถึง 1746
"Gyallu" เป็นเพลงชาติของรัฐบาลพลัดถิ่นทิเบตและเน้นจุดเด่นที่พระพุทธเจ้าเนื้อร้องประพันธ์โดย ตรีจัง รินโปเช (Trijang Rinpoche) ราวปี 1950 แต่ยังไม่มีความชัดเจนว่าเนื้อร้องนี้ถูกนำไปใช้ครั้งแรกก่อนการรวมทิเบตเข้ากับสาธารณรัฐประชาชนจีนในปี ค.ศ. 1951 หรือหลังจากดาไลลามะที่ 14 ลี้ภัยไปอินเดียในปี ค.ศ. 1960
ได้มีรายงานเกี่ยวกับเพลงชาติที่เก่าแก่ที่สุด (สันนิษฐานว่า Gyallu) เป็นช่วงปี ค.ศ. 1949 ถึง ค.ศ. 1950 (เมื่อทิเบตกำลังเผชิญกับภัยคุกคามจากการรุกรานของคอมมิวนิสต์จีน) ซึ่งนำเสนอภายใต้การปฏิรูปเพื่อเสริมสร้างความรักชาติในกลุ่มชาวทิเบต รายงานอีกฉบับระบุว่าเพลงสรรเสริญถูกนำเสนอต่อองค์ดาไลลามะที่ 14 ในปี ค.ศ. 1963 ในขณะที่องค์ดาไลลามะที่ 14 ลี้ภัย
ทำนองเพลงชาติมีพื้นฐานมาจากเพลงศักดิ์สิทธิ์ของชาวทิเบตที่เก่าแก่ทีสุด และเนื้อร้องประพันธ์โดย ตรีจัง รินโปเช เป็นผู้ติวเตอร์ของดาไลลามะ มีการนำไปใช้โดยชาวทิเบตพลัดถิ่นนับตั้งแต่มีการแนะนำให้ใช้เพลงชาติแม้ว่าจะถูกห้ามในทิเบต
ถ้ำหลวงนางนอน
ภาษาอูรักลาโว้ย
อูรักลาโว้ย
วิลเฮล์ม เรินต์เกน
ตำรวจสาวไฟแรง กับ นายฆาตกรอัจฉริยะ
เมิ่งอู่
เมิ่งอู่  เป็นแม่ทัพใหญ่ของราชวงศ์ฉินในช่วงยุครณรัฐ มีบทบาทสำคัญคือการพิชิตรัฐฉู่ และเขายังเป็นบุตรชายของแม่ทัพอาวุโสของฉิน นามว่า เมิ่งอ้าว (蒙骜) ซึ่งเป็นขุนพลจากรัชสมัยของ พระเจ้าฉินเจ้าเซียง นอกจากนี้ ลูกชายของเขายังเป็นยอดขุนพลเช่นกับนามว่า เมิ่งเถียน และ เมิ่งอี้
เมิ่งอู่เข้าร่วมเป็นส่วนหนึ่งในกองทัพของ เมิ่งอ้าว ในการต่อต้าน รัฐฉี ใน 285 ปีก่อนคริสตกาล และใน 224ปี ก่อนคริสตกาล ได้มีการพิชิตรัฐเว่ย ด้วยผลงานอันเป็นที่ประจักษ์ ฉินฉื่อหฺวังตี้ หรือ ฉินอ๋อง ได้แต่งตั้งให้ หลี่ซิ่น และ ตัวเขา นำทหาร 200,000 นาย โดยใช้การแบ่งโจมตี 2 ทาง เพื่อทำการพิชิต รัฐฉู่ แต่ได้พ่ายแพ้ต่อ รัฐฉู่ ด้วยกองกำลังของแม่ทัพเซียงหยาน และกลอุบายของชางผิงจวิน (昌平君) หลังจากความพ่ายแพ้ครั้งนี้ ฉินฉื่อหฺวังตี้หรือฉินอ๋อง ได้ทำการแต่งตั้งหวังเจี่ยนเป็นผู้บัญชาการและ เมิ่งอู่เป็นรองผู้บัญชาการ โดยให้กำลังทหารกว่า 600,000 นาย เพื่อพิชิตรัฐฉู่ โดยเมิ่งอู่เป็นผู้สังหารแม่ทัพเซียงหยาน จนสามารถพิชิตรัฐฉู่ได้สำเร็จ
สำนักงานแห่งความตาย
สำนักงานแห่งความตาย  เป็นละครโทรทัศน์ญี่ปุ่น ที่ออกอากาศผ่านสถานีโทรทัศน์ทีวีโตเกียว ตั้งแต่วันที่ 17 ตุลาคม จนถึงวันที่ 19 ธันวาคม 2019 นำแสดงโดย มะสึโอะกะ มะซะฮิโระ
ระบบและกลไกการทำงานของความตาย.
การรับผู้ตายแรกเข้า.
หลังผู้ตายเดินทางไปถึงสำนักงานแห่งความตาย ผู้ตายจะติดต่อไปยังแผนกต่าง ๆ ที่เกี่ยวข้องกับการตายของตน โดยมีชิมูระ คอยนำทางให้แก่ผู้ตาย (ในละครฯ อาจใช้คำว่าผู้ใช้บริการ) หลังจากนั้นเจ้าหน้าที่จะให้กรอกชื่อ วันเดือนปีเกิด และสาเหตุการตายอย่างละเอียด ในบางกรณีอาจขอชื่อบิดาหรือมารดาด้วย หลังจากกรอก และยื่นเอกสารเสร็จสิ้นพร้อมที่จะเดินทางไปยังโลกหลังความตาย เจ้าหน้าที่จะให้ลงลายมือชื่อเป็นครั้งสุดท้ายเพื่อแสดงความยินยอม ประตูแห่งโลกหลังความตายจะเปิดขึ้น ผู้ตายเดินเข้าไปยังประตูอาจจะเป็นนรก (แทนด้วยสีดำ) หรือสรรค์ (แทนด้วยสีขาว)
การเข้าทำงานในสำนักงานแห่งความตาย.
แดนชำระ.
แดนชำระ คือ ดินแดนแห่งความมืดที่มิใช่สวรรค์หรือนรก และไม่อาจหลุดพ้นตราบสิ้นกัลปาวสาน หนึ่งในมาตราของระเบียบสำนักงานแห่งความตายได้กล่าวถึงกรณีที่ผู้ตายไม่สามารถจัดเอกสารได้ทันภายในเวลา 49 วันหลังความตาย ซึ่งอาจเกิดจากการไม่สามารถปล่อยวางเพื่อเดินทางต่อไปในโลกหลังความตาย หรือในกรณีที่ถูกฆาตกรรมแล้วไม่สามารถระบุได้ว่าใครเป็นผู้ลงมือฆ่าไว้ว่า
นับตั้งแต่ 49 วันหลังความตาย
ในกรณีที่ไม่สามารถจัดการเอกสารให้เสร็จสมบูรณ์ได้
ผู้วายชนม์จะถูกส่งไปยังแดนชำระ
สิ่งของในโลกมนุษย์.
ในกรณีที่ผู้ตายกำลังถือสิ่งของอยู่ในมือ จะสามารถพกติดตัวมายังสำนักงานแห่งความตายได้ กรณีดังกล่าวเกิดขึ้นในตอนที่ 1 ซึ่งเป็นหนังสือการ์ตูน และปากกาในตอนที่ 4
ทารกตายคลอด.
ในกรณีที่ทารกตายระหว่างการตั้งครรภ์ของมารดา เจ้าหน้าที่ในแผนกทารกตายคลอดหรือเจ้าหน้าที่ที่ได้รับมอบหมายสามารถตั้งชื่อเด็กทารกได้ และยังต้องกรอกเอกสารทั้งหมดที่ใช้เพื่อเดินทางต่อไปในโลกหลังความตาย เนื่องจากเด็กทารกไม่สามารถเขียนหรือสื่อสารได้
การสำนึกบาป.
เจ้าหน้าที่ที่ทำงานในสำนักงานแห่งความตายล้วนมาจากโทษต้องประหารทั้งนั้น และต้องทำงานแบบนี้ไปเรื่อย ๆ ไม่มีวันสิ้นสุด เจ้าหน้าที่สำนักงานแห่งความตายสามารถสำนึกบาปที่ตนได้ทำไปเพื่อไปเกิดใหม่บนโลกมนุษย์ ผู้ที่ต้องการสำนึกบาปจะต้องเล่ารายละเอียดทั้งหมดที่เกิดขึ้นในอดีต แต่ถึงแม้จะทำเช่นนั้นแล้ว ผู้ที่ต้องการสำนึกบาปจะต้องสำนึกผิดอย่างใจจริง และเผชิญกับความรู้สึกโกรธแทนที่จะมองข้ามมันไป
เครือข่ายประสาทพร.
เครือข่ายประสาทพร  ก่อตั้งโดยอาจารย์ (หรือท่านพ่อ) เอซัน ฮาสึดะ ในเครือข่ายฯ ต่างคนจะทำหน้าที่ปกป้อง และช่วยเหลือเกื้อกูลกันแบบครอบครัว ช่วยผู้คนให้พ้นทุกข์ หมดจากความโศกเศร้าหมนหมอง สมาชิกของเครือข่ายนี้จะถูกตัดขาดจากการสื่อสารภายนอก "การยอมรับ และการรัก" เป็นหนึ่งในความเชื่อของเครือข่ายประสาทพร ผู้ที่ต้องการจะร่วมเป็นหนึ่งสมาชิกของเครือข่ายประสาทพรอย่างเป็นทางการ ต้องเข้ารับพิธีสาบานตนด้วยการฝึกปฏิบัติตลอดหนึ่งสัปดาห์ปราศจากการติดต่อสื่อสารกับโลกภายนอก ด้วยการอดอาหารสามวัน และทำสมาธิให้ได้นานที่สุดโดยที่ห้ามเผลอหลับ
ภรรยาของชิมูระ ผ่านการสาบานตนเป็นหนึ่งในสมาชิกของเครือข่ายฯ โดยถึงแม้ว่าเวลาจะผ่านไปหนึ่งสัปดาห์แล้วก็ตาม แต่เธอก็ไม่กลับออกมา หนึ่งในผู้ใช้บริการที่เป็นสมาชิกของเครือข่ายฯ กล่าวไว้ว่า ยังมีอีกกลุ่มย่อยหนึ่งที่จะได้รับการปกป้องพิเศษ
วัดประตูเมือง
วัดประตูเมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขุนยวม อำเภอขุนยวม จังหวัดแม่ฮ่องสอน ที่ดินตั้งวัดเนื้อที่ 3 ไร่ 31 ตารางวา อาณาเขต ทิศเหนือประมาณ 2 เส้น 17 วา จดหมู่บ้าน ทิศใต้ประมาณ 1 เส้น 15 วา จดที่ดินเอกชน ทิศตะวันออกประมาณ 2 เส้น 6 วา จดถนนสาธารณะ ทิศตะวันตกประมาณ 1 เส้น 3 วา จดภูเขา
วัดประตูเมืองสร้างเมื่อ พ.ศ. 2475 ได้รับพระราชทานวิสุงคามสีมาเมื่อวันที่ 11 พฤศจิกายน พ.ศ. 2562 ปัจจุบันเจ้าอาวาส คือ พระครูอนุสารนันทสิทธิ์ (ทวีศักดิ์) มีอาคารเสนาสนะคือ ศาลาการเปรียญ สร้างเมื่อ พ.ศ. 2513 และเจดีย์ ศิลปะไทใหญ่
วัดมีรูปเกี่ยวกับประวัติพระพุทธเจ้าและยังมีผ้าม่านที่วาดด้วยมือ ประวัติประเพณีปอยส่างลอง หรือบวชลูกแก้ว เส้นทางของวัดประตูเมืองนั้นเป็นเส้นทางค้าขายสู่ประเทศพม่า
อาณาจักรสตูล
วัดก้ำก่อ
วัดก้ำก่อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจองคำ อำเภอเมืองแม่ฮ่องสอน จังหวัดแม่ฮ่องสอน
วัดก้ำก่อ ภาษาไต แปลว่า "ดอกบุนนาค" สร้างเมื่อ 22 มกราคม พ.ศ. 2433 โดยเจ้าอาวาสรูปแรกของวัด นามว่า "ครูบาเฒ่า" หรือชาวบ้านเรียกว่า "ตุ๊เจ้าเจียงตอง" หมายถึงพระที่มาจากเมืองเชียงของ ท่านเป็นชาวไทใหญ่ที่อพยพมาจากเมืองเชียงทอง เริ่มแรกท่านได้เดินทางเข้ามาพบที่ว่างราวครึ่งสนามฟุตบอลอยู่ท่ามกลางป่าไม้ล้อมรอบ จึงได้ชักชวนชาวบ้านมาดูและตัดสินใจสร้างวัดขึ้นโดยชาวบ้านเป็นผู้หาวัสดุก่อสร้างและลงแรงกันเอง วัดได้รับพระราชทานวิสุงคามสีมาเมื่อ พ.ศ. 2519
สถาปัตยกรรมของวัดมีลักษณะไทใหญ่ สร้างโดยฝีมือของช่างชาวไทใหญ่ มีส่างหว่าง หรือซุ้มประตูทางเข้าศาลาการเปรียญอันเป็นเอกลักษณ์ของสถาปัตยกรรมไทใหญ่ ส่างหว่างสร้างขึ้นในปี พ.ศ. 2484 โดยนายส่วยจิ่ง นางยุ้น ตรีทอง อุโบสถสร้างขึ้นเมื่อ 8 มกราคม พ.ศ. 2533 ศาลาปฏิบัติวิปัสสนากัมมัฏฐาน ขนาดบรรจุ ผู้ปฏิบัติธรรมได้ไม่น้อยกว่าครั้งละ 100 คน สร้างเมื่อ 10 มีนาคม พ.ศ. 2519 ศาลาสุวรรณสมบูรณ์ สร้างขึ้นเมื่อ 5 ธันวาคม พ.ศ. 2516 กุฏิรับรองหลังใหญ่ ใช้บรรจุผู้มาเยือน และพักอาศัยได้ครั้งละไม่น้อยกว่า 50 คน กุฏิรับรองหลังเล็ก ใช้บรรจุผู้มาเยือน และพักอาศัย กุฏิพระครูปัญญาวราภรณ์ ลักษณะเป็นตึกแถว มีห้องนอนห้องน้ำห้องส้วมเป็นสัดเป็นส่วน สร้างเมื่อ 17 สิงหาคม พ.ศ. 2531
ปูชนียวัตถุที่สำคัญ ได้แก่ พระประธานปางมารวิชัยของวัด ขนาดหน้าตัก 60 นิ้ว พระมัณฑะเลย์ ย้ายมาจากอุโบสถหลังวิหารวัดพระนอน จเรหม่องเจ้าศรัทธาและได้นำมาประดิษฐ์ไว้ที่วัดก้ำก่อเมื่อ ขึ้น 13 ค่ำ เดือน 8 พ.ศ. 2509 โดยมีหลวงพ่อกุงหม่า (กมล) กุสโลภิกขุและพระมหารักษ์ สุภิญโญ ได้อัญเชิญนำมาประดิษฐ์ไว้ พระหินอ่อนทรงเครื่อง ศรัทธา คุณบุญชู คุณปริศนา ตรีทอง นำมาจากประเทศพม่า เพื่อถวายให้ประดิษฐ์อยู่ที่วัดก้ำก่อเมื่อวันที่ 7 เมษายน พ.ศ. 2533 ธรรมาสน์เก่าแก่ ศรัทธาพ่อเฒ่าจองติยะ นางโหย่ง ถวายเมื่อเริ่มสร้างวัด
วัดหนองพลับ
วัดหนองพลับ อาจหมายถึง
ชางผิงจวิน
ชางผิงจวิน (Lord Changping) (จีน:昌平君; เสียชีวิต 223 ปีก่อนคริสตกาล) เป็นแม่ทัพ และ ขุนนางของ รัฐฉิน ในช่วง ยุครณรัฐ แต่ภายหลังได้แยกตัวออกจาก รัฐฉิน และ เสียชีวิตในฐานะอ๋องพระองค์สุดท้ายของ รัฐฉู่ (ช่วง 224–223 ปีก่อนคริสตกาล) เป็นอันสิ้นสุดสงครามในช่วงยุค ยุครณรัฐ ของจีนโบราณ
ประวัติและการกระทำของชางผิงจวินส่วนใหญ่ถูกบันทึกไว้ในบันทึกประวัติศาสตร์อันยิ่งใหญ่ ("史記 ฉื่อจี้)" ในส่วนพงศาวดารของ ฉินซีฮ่องเต้